Pero Ferrández d'Íxar y Chil

Pero Ferrández d'Ixar y Chil, dito lo senyalero estió lo segundo sinyor d'Íxar. Yera fillo de Pero Ferrández d'Íxar y de Marquesa Chil de Rada.

Se casó tres vegadas, la primera con María Ferrández de Luna, la segunda con Gostanza Maza Bergua, y la tercera con Cilia d'Anglesola, tenendo tres fillos con la tercera: Marquesa Ferrández y Anglesola, Sibila Ferrández y Anglesola, Alifonso Ferrández d'Íxar y Anglesola.

 Accions en la Baronía d'Íxar 
Adhibió a la sinyoría d'Íxar la metat de Belchit y la Pobla d'Albortón por matrimonio. Churó los privilechios d'Íxar en un texto en aragonés.

En 1307 lo concello d'Íxar entabló pleito con lo concello d'Alcanyiz por las mugas d'una defesa, pleito que perdió.

Fundó lo Hespital de la Santa Cruz en Íxar con un reglamento escrito en aragonés:

Consiguió de lo Papa Chuan XXII puyar a la categoría de colechiata a la ilesia parroquial en l'anyo 1319.

 Accions fuera de la Baronía 
En l'anyo 1304 intervinió en la partición de lo Reino de Murcia.

Lo 15 d'abril de 1309 fue nombrau Alférez Senyalero Mayor de la Santa Ilesia Romana por o rei d'Aragón, cargo dito gonfonalero:

Lo 19 d'abril de 1311 asiste a las corz d'Aragón que se celebroron en la Seu de Sant Salvador de Zaragoza

En 1316 lo rei lo ninvió ta Nápols y Sicilia pa concertar a paz entre los reis Roberto d'Anchú y Fadric III, aproveitando un viache ta Palermo de lo sinyor d'Íxar por motivos personals.

A primers de 1318 renunció a las suyas honors a favor de lo suyo fillo Alifonso, pero no renunció a la ideya d'esdevenir cruzau, y en 1318 se'n fue ta Tierra Santa por petición de lo rei dende lo 7 de setiembre de 1316.

Ingresó como flaire en la Orden de Santo Domingo de Guzmán y ordenó en lo suyo testamento lo 6 de chinero de 1318 de ser apedecau en la Ilesia de los Padres Predicadors de Zaragoza.

 Bibliografía 
 ORTIZ CRUZ, Demelsa; El señorío, luego ducado de Híjar. Cuadernos del Ducado de Híjar 1: El Legado cultural. 2008. Archivo Ducal de Híjar.
 LABORDA, Mariano: Recuerdos de Híjar. Editau por lo Centro de Iniciativas Turísticas del Cuadro Artístico de Híjar, 1980.

Categoría:1322 (muertes)
Categoría:Diplomaticos d'Aragón
Categoría:Nobles d'Aragón
Categoría:Sinyors d'Íxar